 ڪراچي ( ويب ڊيسڪ ) پاڪستان ڪرڪيٽ ٽيم جي اڳوڻي ڪپتان شاهد آفريدي چيو آهي محمد عامر ۽ وهاب رياض کي ٽيم هئڻ گهرجي جڏهن ته عالمي ڪپ ۾ سرفراز جيترو مٿين نمبر تي بيٽنگ ڪندو ايترو ٽيم کي فائدو ٿيندو. خانگي ٽي وي چئنل سان ڳالهه ٻولهه ڪندي اڳوڻي ڪپتان چيو ته سرفراز احمد جارحاڻي انداز سان بيٽنگ ڪندڙ ۽ مثبت رانديگر آهي، اميد آهي ته عالمي ڪپ ۾ ٽيم سٺي نموني سان ليڊ ڪندو. هن چيو ته سرفراز احمد عالمي ۾ سٺا نتيجا ڏيندو، وڏي ايونٽ ۾ رانديگرن کي محنت ڪرڻي پوندي،  ڇاڪاڻ ته ون ڊي فارميٽ ۾ ٽيم کي سدائين ڏکيائن جو منهن ڏسڻو پيو آهي،  جڏهن ته پاڪستان ٽيم ٽيسٽ ۽ ٽي ٽوئنٽي ۾ سدائين سٺي رهي آهي. آفريدي جو چوڻ هو ته ٽيم کي هر ميچ ۾ اهو سمجهي کيڏڻو پوندو ته اها آخري ميچ آهي ڇو جو هر ميچ کي اهم سمجهي کيڏڻ لازمي آهي، جڏهن ته ٽيم کي جيترا به تجربا ڪرڻا آهن انگلينڊ خلاف سيريز ۾ ڪيا وڃن. شاهد آفريدي جو چوڻ آهي ته سدائين وهاب رياض، محمد عامر جي حمايت ڪئي آهي کين ٽيم ۾ هئڻ گهرجي. 
 